กองทัพน้อยที่ 10 (แวร์มัคท์)

กองทัพน้อยที่ 10 (X. Armeekorps) เป็นกองทัพน้อยในกองทัพเยอรมัน ในช่วงสงครามโลกครั้งที่ 2 ก่อตั้งขึ้นในช่วงกลางเดือนพฤษภาคมปี 1935 โดยแยกออกมาจากกองพลทหารม้า

หลังจากการระดมพลเมื่อวันที่ 28 สิงหาคม 1939 กองทัพน้อยนี้ถูกส่งไปประจำการภายใต้การบังคับบัญชาของพลเอกวิลเฮล์ม อูเล็กซ์ ทางปีกขวาของกองทัพที่ 8 (ซึ่งบัญชาการโดยพลเอกบลาสโควิทซ์) ในระหว่างการรบในโปแลนด์ หลังจากการรบที่ยุทธการที่บึซรากองทัพน้อยก็นี้ถูกย้ายไปยังกรุงวอร์ซอ และต่อมาถูกย้ายไปยังยุโรปตะวันตก และในท้ายที่สุดก็ได้ประจำการอยู่ที่นอร์ม็องดี

ในเดือนเมษายน ค.ศ. 1941 กองทัพก็ถูกย้ายไปยังปรัสเซียตะวันออกเพื่อเข้าร่วมปฏิบัติการบาร์บารอสซาในฐานะส่วนหนึ่งของกองทัพที่ 16 ในสังกัดกลุ่มกองทัพเหนือการบุกโซเวียตเริ่มต้นขึ้นในวันที่ 22 มิถุยายนในปีเดียวกันนี้

ในปี 1942 กองทัพถูกล้อมอยู่ในวงล้อมเดเมียนสค์ ใกล้เมืองเลนินกราด ถูกล้อมรอบด้วยกองทัพโซเวียตและถูกตัดขาดจากกองทัพอื่น ๆ เป็นเวลาหลายเดือน พวกเขาได้รับเสบียงจากการส่งทางอากาศจนกระทั่งกองทัพเยอรมันสามารถตีฝ่าวงล้อมเข้ามาช่วยเหลือได้

หลังจากที่ นายพลโกโวรอฟและเมเรตสคอฟ ได้ยกเลิกการปิดล้อมเลนินกราดและกองทัพโซเวียตที่ 59 ยึดเมืองนอฟโกรอดได้ในเดือนมกราคม ค.ศ. 1944 กองทัพที่ 16 จึงถูกผลักดันให้ล่าถอย เมื่อล่าถอยมายังเมืองริกากองทัพนี้ก็ถูกย้ายเข้าไปในสังกัดกับกองทัพที่ 18

หลังจากกองทัพที่ 51 ของโซเวียตภายใต้การนำของพลเอกไครเซอร์สามารถบุกทะลวงแนวรบได้เมื่อวันที่ 10 ตุลาคม ใกล้กับเมืองโปลังเงน บริเวณทะเลบอลติก กองทัพน้อยที่ 10 ซึ่งประกอบด้วยกองพลทหารราบที่ 11, 30 และ 61 ได้รับหน้าที่ควบคุมแนวรบด้านใต้ของวงล้อมคูร์ลันด์ ระหว่างวันที่ 27 ตุลาคม ถึง 2 พฤศจิกายน ค.ศ. 1944 กองทัพสามารถต้านทานการโจมตีของกองทัพรถถังที่ 5 ของโซเวียตได้ แต่ต้องสูญเสียกำลังพลมากกว่า 4,000 นาย จนในที่สุดกองทัพเยอรมันก็ยอมจำนนในวันที่ 8 พฤษภาคม ค.ศ. 1945

 ผู้บัญชาการ 
 พลเอกทหารม้า วิลเฮล์ม คนอคเคนเฮาเออร์ พฤษภาคม 1935 – มิถุนายน 1939
 พลโท อีริช ลุดเคอ 29 มิถุนายน – 26 สิงหาคม 1939
 พลเอกทหารราบ วิลเฮล์ม อูเล็กซ์, 26 สิงหาคม – ตุลาคม 1939
 พลเอกทหารปืนใหญ่ คริสเตียน แฮนเซน 15 ตุลาคม 1939 – พฤษภาคม 1942
 พลเอกทหารยานเกราะ ออตโต ฟอน น็อบเบลสดอร์ฟ พฤษภาคม – มิถุนายน 1942
 พลเอกทหารปืนใหญ่ คริสเตียน แฮนเซน, มิถุนายน 1942 ถึง 1 กรกฎาคม 1943
 พลโท อ็อตโต สปอนไฮเมอร์, 1 กรกฎาคม – 31 กรกฎาคม 1943
 พลเอกทหารปืนใหญ่ คริสเตียน แฮนเซน, 1 สิงหาคม – 4 พฤศจิกายน 1943
 พลเอกทหารราบ โทมัส-เอมิล ฟอน วิคเคด, 4 พฤศจิกายน 1943 – 23 มิถุนายน 1944
 พลเอกทหารราบ ฟรีดริช เคิชลิง 25 มิถุนายน – 3 กันยายน 1944
 พลเอกทหารราบ เฮอร์มันน์ โฟร์ทช์ 21 กันยายน – 21 ธันวาคม 1944
 พลโท โยฮันเนส เมเยอร์ 21 – 27 ธันวาคม 1944
 พลเอกทหารปืนใหญ่ ซิกฟรีด โทมัสช์กี, 27 ธันวาคม 1944 – พฤษภาคม 1945

 พื้นที่ปฏิบัติงาน 
 โปแลนด์: กันยายน 1939 – พฤษภาคม 1940
 ฝรั่งเศส: พฤษภาคม 1940 – มิถุนายน 1941
 แนวรบด้านตะวันออกภาคเหนือ: มิถุนายน 1941 – ตุลาคม 1944
 คูร์แลนด์พ็อกเก็ต: ตุลาคม 1944 – พฤษภาคม 1945

 อ้างอิง 

 Based on a translation of the equivalent article ( :de:X. Armeekorps (Wehrmacht)) on German Wikipedia
 Georg Tessin: Verbände und Truppen der deutschen Wehrmacht und Waffen-SS im Zweiten Weltkrieg 1939–1945, Volume 3, Frankfurt/Main und Osnabrück 1966, pp 163–164.
 Percy Ernst Schramm (Hrsg.) : Kriegstagebuch des Oberkommandos der Wehrmacht, Bernard & Graefe Verlag for Wehrwesen, Frankfurt am Main 1965.
 Volume I: 1940/41 written by Hans-Adolf Jacobsen.
 Volume II: 1942 written by Andreas Hillgruber, Bernard & Graefe Verlag for Wehrwesen, Frankfurt am Main 1965.
 Volume III: 1943 written by Walther Hubatsch, Bernard & Graefe Verlag for Wehrwesen, Frankfurt am Main 1965.

หมวดหมู่:หน่วยและรูปขบวนทหารที่ก่อตั้งในปี พ.ศ. 2478
หมวดหมู่:กองทัพสนามเยอรมนีในสงครามโลกครั้งที่สอง
หมวดหมู่:หน่วยและรูปขบวนทหารที่ยุบเลิกในปี พ.ศ. 2488